section_heading: Povratak u Europu
paragraph_text: 2003. godine slijedi povratak u Europu, ovaj put u drugu talijansku ligu, gdje je igrao dvije sezone. Prvu sezonu odradio je u klubu Carife Ferrara, u kojem je opet imao odlični prosjek od 17.8 koševa po susretu, što mu je omogućilo da sljedeće godine pređe u Capo d'Orlando, s kojim je ušao u prvu ligu. U svojoj drugoj sezoni u Italiji postizao je 18.7 koševa u prosjeku uz 4.7 asistencija. Sezonu 2005./2006. igrao je za Bipop Carire Reggio Emilia, u kojem je imao prosjek od 16.9 koševa i 4.3 asistencije. Te iste sezone postavio je i jedan zanimljiv rekord. Naime, u utakmici protiv Climamia iz Bologne, McIntyre je postigao čak deset trica iz isto toliko pokušaja, što je rekord u broju postignutih trica jednog igrača na utakmici u povijesti talijanske košarkaške lige. Sa svojim klubom, Bipop Carire Reggio Emilia, nastupao je u ULEB kupu, gdje je ponovo bio najbolji igrač svoje momčadi sa 15.5 koševa i 3.8 asistencija po susretu.